**Prilog 3 – PRIJEDLOG UGOVORA**

**OPĆINA STUBIČKE TOPLICE** (OIB:15490794749) sa sjedištem u Stubičkim Toplicama, Viktora Šipeka 16 (u daljnjem tekstu: Naručitelj) koju zastupa općinski načelnik Josip Beljak, dipl.ing.agr.

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (u daljnjem tekstu Izvođač radova)

sklopili su dana \_\_\_\_\_\_\_\_\_\_\_\_ 2019. godine u Stubičkim Toplicama sljedeći

**UGOVOR O IZVOĐENJU RADOVA IZGRADNJE**

**PROŠIRENJA MREŽE JAVNE RASVJETE ZAGORSKA ULICA OD ULICE ŽRTAVA SELJAČKE BUNE DO KBR. 64**

**Predmet Ugovora**

**Članak 1.**

1. Ugovorne strane suglasne su da je predmet ovog Ugovora izvođenje radova izgradnje proširenja mreže javne rasvjete Zagorska ulica od Ulice Žrtava Seljačke bune do kbr. 64, sukladno ponudi Izvođača radova, broj:\_\_\_\_ od \_\_\_\_\_\_\_\_\_\_ (dalje u tekstu: Ponuda), koja je sastavni dio ovog Ugovora.

**Članak 2.**

1. Naručitelj daje, a Izvođač radova preuzima obvezu, za račun Naručitelja, izvesti radove izgradnje proširenja mreže javne rasvjete Zagorska ulica od Ulice Žrtava Seljačke bune do kbr. 64 te ih predati Naručitelju na korištenje.
2. Ugovorne strane suglasne su da su svi navedeni radovi koje je Izvođač radova dužan izvesti specificirani Troškovnikom Ponude.

**Cijena i način plaćanja**

**Članak 3.**

1. Ugovorena cijena za poslove iz članka 2. ovog Ugovora iznosi:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna**

**(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)**.

1. Na iznos iz prethodnog stavka ovog članka Naručitelj će obračunati i platiti porez na dodanu vrijednost po stopi od 25% (postupak prijenosa porezne obveze sukladno odredbi članka 75. st. 3. Zakona o porezu na dodanu vrijednost, Narodne novine br. 73/13, 99/13 – Rješenje USRH i 148/13).
2. Ugovorne strane su suglasne da je cijena iz stavka 1. ovog članka fiksna i nepromjenjiva za cijelo vrijeme trajanja ovog Ugovora.
3. U cijenu iz stavka 1. ovog članka uključeni su svi troškovi za transport, carine, takse, poreze, plaće, režije, osiguranje, ispitivanje i dokazivanje kvalitete, rad, rad strojeva, demontaža postojećih objekata javne rasvjete, pripremno završni radovi, troškove odstranjivanja otpadaka i čišćenja okoline u tijeku ugradnje, trošak čuvanja, redovnog održavanja do primopredaje Naručitelju te svi drugi izdaci Izvođača radova potrebni za dovršenje radova iz članka 2. ovog Ugovora.

**Članak 4.**

1. Izvođač radova će za izvedene radove ispostavljati mjesečne privremene situacije i okončanu situaciju.
2. Privremene situacije se mogu ispostaviti jedanput mjesečno. Privremene situacije Izvođač radova ispostavlja Naručitelju u 3 (tri) primjerka najkasnije do 10-tog u mjesecu za radove izvedene u proteklom mjesecu.
3. Naručitelj će privremene situacije i okončanu situaciju pregledati i ovjeriti u roku od 8 radnih dana od dana primitka, te isplatiti Izvođaču radova nesporni dio situacije u roku ne kasnijem od 60 dana od dana ovjere situacije, doznakom na račun Izvođača radova broj IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ otvoren u \_\_\_\_\_\_\_\_\_\_\_\_\_\_\_\_\_ banci.
4. Ugovorne strane suglasne su da je Izvođač radova upoznat sa zakonskom obvezom Naručitelja iz Zakona o elektroničkom izdavanju računa u javnoj nabavi (Narodne novine br. 94/18), prema kojoj je Naručitelj obvezan od dana 01. prosinca 2018. godine zaprimati račune u elektroničkom obliku (dalje: e-račun) s propisanim osnovnim elementima i prateće isprave izdane sukladno europskoj normi, a od dana 01. srpnja 2019. godine prema Naručitelju je obvezno slanje isključivo e-računa.
5. Ugovorne strane suglasne su da papirnate račune izdane nakon 01. srpnja 2019. godine Naručitelj neće zaprimiti.
6. Cijena izvedenih radova obračunat će se prema stvarno izvedenim količinama radova i jediničnim cijenama za pojedine vrste radova iz Troškovnika Ponude.
7. Predujam je isključen, kao i traženje sredstava osiguranja plaćanja.
8. Za dio \_\_\_\_\_\_\_\_\_\_\_\_\_\_\_ radova koje će izvršiti podugovaratelj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ naručitelj će platiti neposredno podugovaratelju na njegov žiro račun IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Rok početka, završetka i vrijeme izvođenja radova**

**Članak 5.**

1. Rok izvođenja radova je najviše 30 kalendarskih dana, računajući od dana uvođenja u posao, a traje do uredno izvršene primopredaje.
2. Ugovorne strane su suglasne kako ugovoreni rok dovršenja posla predstavlja bitan element ovog Ugovora.

**Članak 6.**

1. Rokovi iz članka 5. ovog Ugovora mogu se produžiti:

a. zbog prirodnih događaja koji se smatraju "višom silom" (potresa, poplava, požara, snijega, leda, niske temperature i drugih vremenskih neprilika zbog kojih nije moguće izvršavati predmet Ugovora),

b. zbog zastoja izazvanog djelovanjem nadležnih tijela, a koji se ne mogu smatrati krivnjom Izvođač radova,

c. zbog naknadnih i nepredviđenih radova, robe i usluga (višak ili dodatni radovi, roba i usluge) u opsegu većem od 10% vrijednosti ugovorenih radova,

d. u slučaju produženja roka sporazumno s Naručiteljem.

1. O nastanku i prestanku više sile Izvođač radova je dužan obavijestiti Naručitelja pisanim putem u roku 12 sati od nastanka ili prestanka više sile i osigurati dokaze od za to ovlaštenih organa.
2. O ovom prekoračenju roka sklopiti će se dodatak Ugovora.

**Obveze Izvođača radova**

**Članak 7.**

1. Izvođač radova se obvezuje Naručitelju da će izvesti radove u skladu sa sljedećim smjernicama:
* Svi radovi te ugrađene svjetiljke, oprema, dijelovi i elementi moraju biti u skladu s pozitivnim propisima Republike Hrvatske, pravilima struke te primjenjivim standardima;
* Sva ugrađena roba mora biti nova – nekorištena;
* Svi radovi te ugrađene svjetiljke, oprema, dijelovi i elementi moraju biti funkcionalno usklađeni s postojećim instalacijama/uređajima/opremom;
* Svi radovi te ugrađene svjetiljke, oprema, dijelovi i elementi moraju biti funkcionalno usklađeni s tehničkim uvjetima operatora distribucijskog sustava;
* Svi radovi te ugrađene svjetiljke, oprema, dijelovi i elementi moraju biti usklađeni s ulaganjima predviđenima Troškovnikom;
* Svi radovi moraju biti izvršeni na način da jamče kvalitetu i uredno funkcioniranje Sustava javne rasvjete bez skrivenih nedostataka/pogrešaka;
* Izvršenje svih radova kao i sve druge s time povezane aktivnosti Izvođač radova moraju biti izvedene na način da korisnici sustava javne rasvjete nisu ograničeni pri uporabi istog više nego što je prijeko potrebno;
* Izvođač radova je odgovoran primjenjivati i sva pravila vezana uz zaštitu na radu i zaštitu zdravlja te sigurnost svih radnika i eventualnih trećih osoba uključenih u provođenje postupka sigurne demontaže, skladištenja te zbrinjavanja i odlaganja opasnog i drugog otpada.

**Članak 8.**

1. Izvođač radova potpisom ovog Ugovora jamči da su mu poznati svi uvjeti za izvođenje radova, da je proučio projektno-tehničku dokumentaciju, lokalne prilike, lokaciju i okolinu građevine, pristup prometnicama i uvjetima pristupa lokaciji izvođenja radova, da se upoznao sa svim uvjetima rada i transporta koji mogu utjecati na izvođenje ponuđenih radova i pripadajućim komunikacijama, načinom i mjestima priključaka na postojeću komunalnu infrastrukturu te da mu je poznata namjena, tehnička složenost i tehnologija izvođenja radova koji su predmet ovog Ugovora. Izvođač radova se potpisom ovog Ugovora odriče prava na moguće prigovore s osnova nepoznavanja uvjeta i načina izvođenja radova.

**Dodatni radovi**

**Članak 9.**

1. Ukoliko se pojavi potreba za izvođenjem dodatnih radova, koji bi bili neophodni za potpuni dovršetak proširenja mreže javne rasvjete, ugovorne strane su suglasne da će se isti izvoditi samo uz prethodno pismeno odobrenje Naručitelja, sukladno uvjetima i obračunu istih prema sklopljenom dodatku ovom Ugovoru, odnosno po novom ugovoru sklopljenom za dodatne radove.

**Odgovornost Izvođača radova**

**Članak 10.**

1. Izvođač radova se obvezuje pridržavati ugovorenog roka i kvalitete izvođenja radova.
2. U slučaju neispunjavanja dinamike izvođenja radova u ugovorenom roku ili nekvalitetnog izvršenja ugovornih obveza Naručitelj ima pravo:
* raskinuti Ugovor te može radove ustupiti drugom izvođaču radova,
* naplate ugovorne kazne od 2 ‰ (dva promila) dnevno od ugovorene vrijednosti radova za svaki dan prekoračenja ugovorenog roka odnosno, najviše do 10 % (deset posto) ukupnog ugovorenog iznosa,
* naknade prouzročene štete
1. U slučaju prekoračenja roka naručitelj zadržava pravo na ugovornu kaznu iako je primio ispunjenje obveze te nije dužan obavijestiti izvođača radova da zadržava svoje pravo na ugovornu kaznu.
2. Ugovorna kazna dospjeva na naplatu istekom kalendarskog mjeseca u kojem je nastala osnova za njihovo zaračunavanje.
3. Izvođač radova odgovara za nedostatke izvedenih radova koji su predmet ovog Ugovora, sukladno važećim zakonskim i drugim propisima, pravilima struke, ovom Ugovoru i ostalim prilozima koji su sastavni dio ovog Ugovora.
4. U slučaju nekvalitetnog ili nepravovremenog izvršenja ugovorenih obveza Izvođač radova je u obvezi nadoknaditi nastalu štetu Naručitelju.

**Primopredaja radova**

**Članak 11.**

1. Primopredaja objekta izvršit će se odmah po završetku radova.
2. Ugovorne strane dužne su odmah ili najkasnije u roku 8 dana od završetka radova, imenovati svoje predstavnike u povjerenstvo za primopredaju i o tome obavijestiti drugu ugovornu stranu.
3. Prigodom primopredaje radova vodit će se zapisnik u kojem će se navesti svi potrebni elementi za primopredaju i konačan obračun. Zapisnik o primopredaji potpisuju ovlašteni predstavnici ugovornih strana.
4. Uočene nedostatke prilikom primopredaje radova Izvođač radova je dužan o svom trošku otkloniti u roku određenom u primopredajnom zapisniku.
5. Troškove predstavnika ugovornih strana u povjerenstvu snosi svaka strana za svoje predstavnike

**Raskid ugovora**

**Članak 12.**

1. Ugovorne strane suglasne su da se Ugovor može raskinuti prije isteka roka valjanosti po dogovoru obiju ugovornih strana ili u slučaju nastupa sljedećih okolnosti:
* ako zbog više sile nije moguće ispunjavati ugovorene obveze,
* ako nadležno tijelo uprave zabrani daljnje izvođenje radova,
* ako prestane potreba za izvođenjem radova,
* u slučaju kršenja odredbi ovog Ugovora jedne od ugovornih strana i ako posljedice kršenja nisu otklonjene u roku određenom u pismenom upozorenju druge ugovorne strane, ugovor se raskida odmah po prijemu pismene obavijesti o raskidu Ugovora.
1. Izvođač radova se obvezuje u slučaju raskida ovoga Ugovora izvršiti preuzete poslove do faze u kojoj ih može preuzeti Naručitelj i predati drugom izvođaču radova na izvršenje.
2. U slučaju neizvršenja Naručitelj ima pravo na teret Izvođača radova ustupiti dovršenje preuzetih radova drugom izvođaču radova.
3. U slučaju raskida ovog Ugovora prije isteka roka valjanosti ugovornim stranama ostaju sva prava i obveze koje su nastale u tijeku važenja Ugovora.

**Ostale odredbe**

**Članak 13.**

1. Ugovorne strane utvrđuju da su ovlaštene osobe za praćenje realizacije ovog Ugovora:
2. za Naručitelja: Kristijan Oremuš, ing.prom., voditelj Odsjeka za komunalne poslove u Jedinstvenom upravnom odjelu Općine Stubičke Toplice.
3. za Izvođača radova: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. Osoba imenovana od strane Naručitelja za praćenje realizacije ovog Ugovora ujedno je i osoba koja prati da se ugovorene obveze u potpunosti i pravovremeno izvršavaju.

**Članak 14.**

1. Na sva prava i obveze između ugovornih strana, koja nisu regulirana ovim Ugovorom i Dokumentacijom o nabavi, primjenjivat će se odgovarajuće odredbe Zakona o prostornom uređenju, Zakona o gradnji, Zakona o obveznim odnosima te drugih važećih zakonskih i drugih propisa.

**Članak 15.**

1. Prilog ovog Ugovora, koji čini njegov sastavni dio, je Troškovnik Ponude.

**Članak 16.**

1. Naručitelj i Izvođač radova su suglasni da sve sporove iz ovog Ugovora rješavati sporazumno i pokušati riješiti mirnim putem, u protivnom ugovaraju nadležnost Trgovačkog suda u Zagrebu.

**Članak 17.**

1. Ovaj Ugovor sastavljen je u 5 (pet) izvornih primjeraka, od kojih Naručitelj zadržava 3 (tri) primjerka, a Izvođač radova 2 (dva) primjerka.

KLASA: 360-01/19-01/05

URBROJ: 2113/03-03-19-

U Stubičkim Toplicama, \_\_\_\_\_\_\_\_\_\_.

|  |  |
| --- | --- |
| **ZA IZVOĐAČA RADOVA:** | **ZA NARUČITELJA:** |
|  | Općinski načelnik |
|  | Josip Beljak, dipl.ing.agr. |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |